Document ID: 31998D0450

KOMISSION PÄÄTÖS,
tehty 3 päivänä heinäkuuta 1998,
Norjassa esiintyvää lohen tarttuvaa anemiaa koskevista tietyistä suojatoimenpiteistä annetun päätöksen 97/586/EY muuttamisesta (tiedoksiannettu numerolla K(1998) 1845) (ETA:n kannalta merkityksellinen teksti) (98/450/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (3), sellaisena kuin se on viimeksi muutettuna direktiivillä 96/43/EY, ja erityisesti sen 19 artiklan 7 kohdan,
sekä katsoo, että
koska lohen tarttuvaa anemiaa alkoi esiintyä Norjassa, komissio toteutti päätöksellä 97/586/EY (4) suojatoimenpiteitä estääkseen kyseisen taudin leviämisen yhteisöön; näitä toimenpiteitä sovelletaan 1 päivään heinäkuuta 1998 saakka,
Norjassa on äskettäin todettu uusia anemiatapauksia,
tämän vuoksi on tarpeen soveltaa edelleen näitä suojatoimenpiteitä,
sellaisia viljelmiä ja laitoksia koskeva luettelo, joista Norja saa viedä perkaamattomia kuolleita lohia, on saatettava ajan tasalle, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 97/586/EY seuraavasti:
1. Muutetaan 5 artiklassa ilmaisu "1 päivään heinäkuuta 1998" ilmaisulla "1 päivään heinäkuuta 1999".
2. Korvataan liite I seuraavasti:
"LIITE I
VILJELMÄT JA LAITOKSET, JOTKA SIJAITSEVAT NORJASSA RUOTSIN RAJAN SEKÄ HÅN JA EIGERSUNDIN KUNTIEN VÄLISEN RAJAN VÄLIIN JÄÄVÄLLÄ ALUEELLA JA JOISTA VOIDAAN TOIMITTAA PERKAAMATTOMIA KUOLLEITA LOHIA YHTEISÖÖN
1. Viljelmät
TAULUKON PAIKKA
2. Laitokset
TAULUKON PAIKKA
2 artikla
Jäsenvaltioiden on muutettava kaupankäynnissä soveltamansa toimenpiteet saattaakseen ne tämän päätöksen mukaisiksi. Niiden on viipymättä ilmoitettava komissiolle tästä.
3 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä heinäkuuta 1998.

Labels: 3
18
15
6